CELEX: 62018TN0715
Language: lt
Date: 2018-12-06 00:00:00
Title: Byla T-715/18: 2018 m. gruodžio 6 d. pareikštas ieškinys byloje Phrenos ir kt. / Komisija

25.2.2019   
            
            
               LT
            
            
               Europos Sąjungos oficialusis leidinys
            
            
               C 72/31
            
         
      2018 m. gruodžio 6 d. pareikštas ieškinys byloje Phrenos ir kt. / Komisija
      
      (Byla T-715/18)
      (2019/C 72/40)
      Proceso kalba: anglų
      
         Šalys
      
      
         Ieškovės: Phrenos SPRL (Mont-sur-Marchienne, Belgija), Akkanto (Watermael-Boitsfort, Belgija) ir Operational Management Solutions (Chaumont-Gistoux, Belgija), atstovaujamos advokatų R. Jafferali ir R. van Melsen
      
         Atsakovė: Europos Komisija
      
         Reikalavimai
      
      Ieškovė Bendrojo Teismo prašo:
      
                  —
               
               
                  panaikinti Europos Komisijos sprendimą, apie kurį ieškovėms pranešta 2018 m. lapkričio 27 d. raštu, sudaryti paslaugų, susijusių su „Europos vystymosi dienų“ projekto Komisijos Tarptautinio bendradarbiavimo ir vystymosi generaliniam direktoratui planavimu, paruošimu, skatinimu ir įgyvendinimu, teikimo sutartį (EuropeAid/139729/DH/SER/BE) (2018/S 144-328417) 2019–2022 metams su trečiąja šalimi,
               
            
                  —
               
               
                  priteisti iš Komisijos bylinėjimosi išlaidas, įskaitant išlaidas, susijusias su procedūra dėl laikinųjų apsaugos priemonių taikymo.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad atsakovė nepakankamai motyvavo savo sprendimą sudaryti sutartį.
               
            
                  2.
               
               
                  Antrasis ieškinio pagrindas grindžiamas tuo, kad atsakovė netinkamai įvertino pasirinkto konkurso dalyvio (akivaizdžiai) neįprastai žemas kainas.
               
            
                  3.
               
               
                  Trečiasis ieškinio pagrindas grindžiamas vienodo požiūrio principo pažeidimu vertinant pateiktus pasiūlymus.
               
            
                  4.
               
               
                  Ketvirtasis ieškinio pagrindas grindžiamas tuo, kad vertinant dalyvius atsakovės taikytas kriterijus buvo neteisėtas.